A Bizottság határozata

(2004. április 29.)

a harmadik országok által a 96/23/EK tanácsi irányelvvel összhangban benyújtott szermaradék-megfigyelési tervek jóváhagyásáról

(az értesítés a C(2004) 1624. számú dokumentummal történt)

(EGT vonatkozású szöveg)

(2004/432/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az egyes élő állatokban és állati termékekben lévő anyagok és azok maradékainak ellenőrzésére szolgáló intézkedésekről, valamint a 85/358/EGK és 86/469/EGK irányelvek, továbbá a 89/187/EGK és 91/664/EGK határozatok hatályon kívül helyezéséről szóló, 1996. április 29-i 96/23/EK tanácsi irányelvre [1], és különösen annak 29. cikke (1) bekezdése negyedik albekezdésére,

mivel:

(1) A 96/23/EK irányelv szerint a harmadik országok közösségi jogszabályokban előírt jegyzékére – amelyekből a tagállamok a fenti irányelv alkalmazási körébe tartozó állatokat és elsődleges állati termékeket (a termékek) hozhatnak be – új tétel a fenti irányelvben említett szermaradékok és anyagok megfigyelése tekintetében ajánlott biztosítékokat meghatározó terveknek az érintett harmadik országok általi benyújtásától függően kerülhet fel, illetve maradhat azon rajta. Az említett irányelv megállapítja a tervek benyújtásának határidejére vonatkozó egyes követelményeket.

(2) A harmadik országok szermaradék-vizsgálati terveinek a 96/23/EK tanácsi irányelv alapján történő ideiglenes jóváhagyásáról szóló, 2000. február 8-i 2000/159/EK bizottsági határozat [2] felállítja azon harmadik országok ideiglenes jegyzékét, amelyek az említett irányelv követelményeinek megfelelően az általuk ajánlott biztosítékokat megjelölő szermaradék-megfigyelési tervet nyújtottak be.

(3) A 2000/159/EK határozat mellékletében az ideiglenes jegyzéken szereplő harmadik országok által benyújtott tervek értékelésének eredményeként a 96/23/EK irányelvnek megfelelő harmadik országok jegyzékét (a jegyzék) a továbbiakban már nem kell ideiglenesnek tekinteni.

(4) Egyes harmadik országok olyan állatokra és termékekre vonatkozóan nyújtottak be szermaradék-megfigyelési terveket a Bizottságnak, amelyek nem szerepelnek a 2000/159/EK határozatban. E tervek értékelése és a Bizottság által kért kiegészítő információ elegendő biztosítékkal szolgál az érintett országokban végzett szermaradék-megfigyelésre a szóban forgó állatok és termékek tekintetében. Ezeket az állatokat és termékeket ezért fel kell venni az említett harmadik országok jegyzékébe.

(5) Egyes harmadik országok nem nyújtottak be szermaradék-megfigyelési terveket, vagy a szermaradék-megfigyelés terén a 2000/159/EK határozatban eredetileg felsorolt állatok és termékek tekintetében nem nyújtottak elegendő biztosítékot. Ezek az állatok és termékek ezért a továbbiakban nem szerepelhetnek az említett harmadik országok jegyzékén.

(6) A közösségi jogszabályok érthetősége kedvéért a 2000/159/EK határozatot hatályon kívül kell helyezni, és helyébe e határozatnak kell lépnie.

(7) Az ebben a határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Jóváhagyást kapnak az e határozat mellékletében felsorolt harmadik országok által benyújtott szermaradék-megfigyelési tervek az említett mellékletben szereplő táblázatban "X"-szel jelölt állatok és elsődleges állati termékek vonatkozásában.

2. cikk

A 2000/159/EK határozat hatályát veszti.

3. cikk

Ezt a határozatot 2004. május 1-jétől kell alkalmazni.

4. cikk

Ennek a határozatnak a tagállamok a címzettjei.

Kelt Brüsszelben, 2004. április 29-én.

a Bizottság részéről

David Byrne

a Bizottság tagja

[1] HL L 125., 1996.5.23., 10. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.

[2] HL L 51., 2000.2.24., 30. o. A legutóbb a 2003/702/EK határozattal (HL L 254., 2003.10.8., 29. o.) módosított határozat.

--------------------------------------------------

MELLÉKLET

ISO2 kód | Ország | Szarvasmarhafélék | Juhfélék/kecskefélék | Sertés | Lófélék | Baromfi | Akvakultúra | Tej | Tojás | Nyúl | Vadon élő vad | Tenyésztett vad | Méz |

AD | Andorra [1] | X | X | | X | | | | | | | | |

AE | Egyesült Arab Emírségek | | | | | | X | | | | | | |

AF | Afganisztán | | X [2] | | | | | | | | | | |

AL | Albánia | | X | | | | X | | | | | | |

AN | Holland Antillák | | | | | | | X [3] | | | | | |

AR | Argentína | X | X | X [2] | X | X | X | X | X | X | X | X | X |

AU | Ausztrália | X | X | X | X | X | X | X | X | X | X | X | X |

BD | Banglades | | X [2] | | | | X | | | | | | |

BG | Bulgária | X | X | X | X [4] | X | X | X | X | | X | X | X |

BH | Bahrein | | X [2] | | | | | | | | | | |

BR | Brazília | X | X [2] | X | X | X | X | X | | | | X | X |

BW | Botswana | X | | | | | | | | | | X | |

BY | Belarusz | | | | X [4] | | | | | | | | |

BZ | Belize | | | | | | X | | | | | | X |

CA | Kanada | X | X | X | X | X | X | X | X | | X | X | X |

CH | Svájc | X | X | X | X | X | X | X | X | | | | X |

CL | Chile | X | X [5] | X | X [2] | X | X | | | | X | | X |

CN | Kína | | X [2] | X [2] | | | | | | | | | |

CO | Kolumbia | | | | | | X | X | | | | | |

CR | Costa Rica | X [2] | X [2] | X [2] | | | X | | | | | | |

CS | Szerbia és Montenegró [6] | X | X | X | X [4] | | | | | | | | X |

CU | Kuba | | | | | | X | | | | | | X |

EC | Ecuador | | | | | | X | | | | | | |

EG | Egyiptom | | X [2] | | | | | | | | | | |

ER | Eritrea | | | | | | X | | | | | | |

FK | Falkland-szigetek | | X | | | | | | | | | | |

FO | Feröer-szigetek | | | | | | X | | | | | | |

GL | Grönland | | X | | X [4] | | | | | | X | X | |

GT | Guatemala | | | | | | X | | | | | | X |

HK | Hongkong | | | | | X | X | | | | | | |

HN | Honduras | | X [2] | | | | X | | | | | | |

HR | Horvátország | X | X | X | X [4] | X | X | X | X | X | X | X | X |

ID | Indonézia | | | | | | X | | | | | | |

IL | Izrael | | | | | X | X | X | X | | | X | X |

IN | India | X [2] | X [2] | | | | X | X | X | | | | X |

IR | Irán | | X [2] | | | | X | | | | | | |

IS | Izland | X | X | X | X | | X | X | | | | X [3] | |

JM | Jamaica | | | | | | X | | | | | | X |

JP | Japán | | X [2] | | | | X | | | | | | |

KE | Kenya | | | | | | | | | | | | X |

KR | Dél-Korea | | | | | | X | | | | | | |

KW | Kuvait | | X [2] | | | | | | | | | | |

LB | Libanon | | X [2] | | | | | | | | | | |

LK | Srí Lanka | | | | | | X | | | | | | |

MA | Marokkó | | X [2] | | X [4] | | X | | | | | | |

MD | Moldova | | | | | | | | | | | | X |

MG | Madagaszkár | | | | | | X | | | | | | |

MK | Macedónia Volt Jugoszláv Köztársaság [7] | X | X | | X [4] | | | X | | | | | |

MN | Mongólia | | X [2] | | | | | | | | | | |

MX | Mexikó | X | X [2] | | X | X | X | X | X | X | | | X |

MY | Malajzia | | | | | X [8] | X | | | | | | |

MZ | Mozambik | | | | | | X | | | | | | |

NA | Namíbia | X | X | | | | X | | | | X | X | |

NC | Új-Kaledónia | X | | | | | X | | | | X | X | |

NI | Nicaragua | X [2] | X [2] | | | | X | | | | | | X |

NO | Norvégia [9] | X | X | X | | X | X | X | X | | X | X | X |

NZ | Új-Zéland | X | X | | X | | X | X | | | X | X | X |

OM | Omán | X [2] | X [2] | | | | X | | | | | | |

PA | Panama | X | X [2] | | | | X | | | | | | |

PE | Peru | | X [2] | | | X | X | | | | | | |

PH | Fülöp-szigetek | | | | | | X | | | | | | |

PK | Pakisztán | X [2] | X [2] | | | | | | | | | | |

PY | Paraguay | X | X [2] | | | | | | | | | | X |

RO | Románia | X | X | X | X | X | X | X | X | X | X | X | X |

RU | Oroszország | X | X | X | X [4] | X | | X | X | | | X [10] | X |

SC | Seychelle-szigetek | | | | | | X | | | | | | |

SG | Szingapúr | | | | | X | X | | | | | | |

SM | San Marino [11] | X | | X | | | | | | | | | X |

SR | Suriname | | | | | | X | | | | | | |

SV | El Salvador | | | | | | | | | | | | X |

SY | Szíria | | X [2] | | | | | | | | | | |

SZ | Szváziföld | X | | | | | | | | | | | |

TH | Thaiföld | | | | | X | X | | | | | | X |

TM | Türkmenisztán | | X [2] | | | | | | | | | | |

TN | Tunézia | | X [2] | | X [4] | X | X | | | | X | X | |

TR | Törökország | | X [2] | | | | X | | | | | | X |

TW | Tajvan | | | | | | X | | | | | | X |

TZ | Tanzánia | | | | | | | | | | | | X |

UA | Ukrajna | | | | X [4] | | | | | | | | X |

US | Egyesült Államok | X | X | X | X | X | X | X | X | X | X | X | |

UY | Uruguay | X | X | | X | | X | X | | X | X | X | X |

UZ | Üzbegisztán | | X [2] | | | | | | | | | | |

VE | Venezuela | | | | | | X | | | | | | |

VN | Vietnam | | | | | | X | | | | | | X |

YT | Mayotte | | | | | | X | | | | | | |

ZA | Dél-Afrika | X | X | X | | X | | X | | | X | X | X |

ZM | Zambia | | | | | | | | | | | | X |

ZW | Zimbabwe | X | | | | | X | | | | | X | |

[1] Az első szermaradék-megfigyelési tervet az EK-Andorra állat-egészségügyi alcsoport hagyta jóvá (az 1999. december 22-i 2/1999. EK-Andorra vegyesbizottsági határozattal (HL L 31., 2000.2.5., 84. o.) összhangban).

[2] Kizárólag tisztított állati belek.

[3] Kizárólag élelmiszer-védelmi szempontból jóváhagyott más harmadik országból származó nyersanyagot felhasználó harmadik országok.

[4] Vágásra szánt élő lovak kivitele (kizárólag élelmiszertermelés céljára tenyésztett állatok).

[5] Kizárólag juhok.

[6] Az Egyesült Nemzetek Biztonsági Tanácsa 1999. június 10-i 1244. számú határozatában meghatározottak szerint Koszovó kivételével.

[7] A megfelelő megnevezésről az ENSZ-ben még megvitatás alatt áll.

[8] Kizárólag Malajzia félszigeti (nyugati) része.

[9] A megfigyelési tervet az EFTA Felügyeleti Hatóság 1996. december 4-i 223/96/COL határozatával (HL L 78., 1997.3.20., 38. o.) összhangban hagyták jóvá.

[10] Kizárólag a murmanszki régióból származó rénszarvasra.

[11] A megfigyelési tervet az EK-San Marino Együttműködési Bizottság 1994. június 28-i 1/94. határozatával (HL L 238., 1994.9.13., 25. o.) összhangban hagyták jóvá.

--------------------------------------------------